સ્વપ્નાવસ્થા કદાચ શરીર ની એવી વ્યવસ્થા હોઈ શકે, કે અજાગૃત મન માં ભરેલી દ્વિધા ઓ અને અપૂર્ણ ઈચ્છા ઓ, ગર્ભિત ભય જેવી માનસિક અવસ્થાઓ,સ્વપ્ન દ્વ્રારા અજાગૃત મન માં થી જાગૃત મન માં ટ્રાન્સફર થતી હોય અને તે એક ઇમેજિંગ તરીકે આપણે ઊંઘ માં જોતા હોઈએ. પણ સ્વપ્ન સારા કે નરસા આવવા તે આપણી દિનચર્યા કે મગજ ને લાગેલા થાક પર નિર્ભર હોઈ તેવું બની શકે. મને બાળપણ માં જયારે હું દસેક વર્ષ નો હોઈશ,એક સ્મશાન યાત્રા જોવાના મારા કુતુહલ ને મારી દાદી માં એ દબાવી દીધેલી અને જોવા નહિ દેવાનો પ્રયત્ન કરેલો. તો પણ મેં કૂદકો મારી નનામી પર લાલ કપડા માં વીંટળાયેલ મૃતદેહ ને માત્ર માઈક્રો સેકન્ડ પુરતો જોયેલો ..ત્યાર બાદ તે મૃતદેહ ને જયા બાળેલો તે જગ્યા નું પણ કુતુહલ વશ ઓબ્ઝર્વેશન કરેલું ..ત્યાર થી આજ સુધી હજુ પણ મને નદી કાંઠા ના સ્મશાન, મુડદા, સળગતી ચિતા ઓ જેવા વિચિત્ર સ્વપ્ના આવે છે.સ્વપ્ન છે એ ભવિષ્ય માટે નું કોઈ એંધાણ કે અગમચેતી છે તેવું નક્કી નથી થઈ શકતું.ઘણા એવું માને કે રાત્રે સુતી વેળા એ ઓશિકા નીચે ચપ્પુ રાખવા થી ખરાબ સ્વપ્ના નથી આવતા !!! તો સ્વપ્ન માં મોનાલીસા કે એન્જેલીના ને જોવી હોય તો તેના માટે પણ ઓશિકા નીચે રાખવા ની કોઈ વસ્તુ હોવી જોઈએ કે કેમ?